Roger Corman

Tidlig liv

Corman ble født i Detroit Michigan, som sønn av Anne (født High) og William Corman, en ingeniør. Hans bror, Eugene Harold "Gene" Corman, har også produsert flere filmer, noen ganger sammen med Roger. Corman og hans bror ble døpt i mortens katolske tro. Corman gikk på Beverly Hills High School og så Stanford University for å studere industrifag. Mens han gikk på Stanford, vervet Corman seg til et av Marinens treningsprogrammer. Etter andre verdenskrigs slutt returnerte Corman til Stanford og fikk en grad i industrial engineering i 1947. I 1948 arbeidet han en kort tid for U.S. Electrical Motors i Los Angeles, men hans karriere som ingeniør varte bare fire dager. Han svarte sin sjef "I've made a terrible mistake."
Siden Corman var mer interessert i film, fant han arbeide ved 20th Century Fox, først på kontoret hvor han sorterte posten. Han arbeidet seg opp til å bli korrekturleser. Det eneste han likte ved dette arbeidet, var at det gav ham ideer om hva som ble filmet:  The Gunfighter med Gregory Peck. Siden Corman ikke fikk noen anerkjennelse forlot han Fox og bestemte seg for å arbeide med film alene. Ved hjelp av forsvarets etterutdannelse, den såkalt GI Bill (hvor forsvaret finansierte soldaters etterutdannelse), studerte Corman engelsk litteratur ved Oxford University. Han reiste så til Los Angeles hvor han starte sin filmkarriere i 1953 som produsent og manusforfatter og senere som regissør i 1955.

Karriere

Corman begynte å regissere filmer midt på 1950-tallet, inklusive Swamp Women (1955). I de første årene produserte han opp til ni filmer i året.  Hans raskeste film var kanskje The Little Shop of Horrors (1960), som, så sies det, ble spilt inn på to dager og en natt. Sannsynligvis hadde han veddet på at han kunne filme hele filmen på mindre enn tre dager. En annen variant av er at han hadde leid studio for en måned og fullført på den på tre dager, for å kunne bruke studio til en ny film. (Dette er en variasjon av historien bak 1963-tallets  The Terror, som ble filmet like raskt. I denne filmen medvirket Boris Karloff og Jack Nicholson.)
I tillegg til å produsere og regissere filmer for American International Pictures (AIP), finansierte Corman også delvis andre lav-budsjett filmer for andre selskaper. I 1959 startet Corman sammen med sin bror, Gene selskapet Filmgroup, et selskap som produserte eller formidlet lav-budsjett sort/hvitt filmer for dobbelt forstilling på drive in kinoer. Da han fant at dette ikke var så  vellykket som fargefilm gikk Corman tilbake til AIP, og Filmgroup opphørte i 1962.

Edgar Allan Poe-filmer

Cormans største bragd som regissør var hans serie med Edgar Allan Poe-filmer som kom mellom 1959 og 1964. Basert på Poes arbeider lagde American International Pictures, mest i samarbeid med manusforfatter og scenekunstner Richard Matheson, en serie på åtte filmer, nemlig House of Usher (1960), The Pit and the Pendulum (1961), The Premature Burial (1962), Tales of Terror (1962), The Raven (1963), The Haunted Palace (1963), The Masque of the Red Death (1964) og The Tomb of Ligeia (1964). Alle unntatt The Premature Burial med Vincent Price. Andre Poe-filmer ble laget av AIP sent på 1960-tallet og tidlig på 1970-tallet, i regi av andre med Price i hovedroller.
Corman arbeidet sammen med designer Daniel Haller og fotograf Floyd Crosby i serien. Andre som deltok var fotograf Nicolas Roeg (i Masque), manusforfatter Robert Towne og Charles Beaumont, samt skuespillerne Ray Milland, Basil Rathbone, Hazel Court, Barbara Steele, Debra Paget og Peter Lorre. Etter  The Raven var ferdig skal Corman ha innsett at han fortsatt hadde dager til overs før settet kunne rives og så begynne på en annen film, The Terror (1963), med samme stab.

Andre arbeider

Han regisserte en av William Shatners tidligste hovedroller i The Intruder (a.k.a. The Stranger, 1962). Basert på en novelle av Charles Beaumont ble filmens kostnad omtrent  80 000 dollar. Den er  kjent for sin beandling av raseskille og borgerrettigheter.
Sent på 1960-tallet ga Corman og hans filmer en stemme til kulturen i tiden. I 1966 gjorde Corman sin første biker film med The Wild Angels. Her medvirket Peter Fonda og Nancy Sinatra og den ble vist som første fim på Filmfestivalen i Veneza i 1966. I 1967, innledet The Trip, skrevet av Jack Nicholson med Peter Fonda, en psykedelisk filmsjanger sent på 1960-tallet og den ble det amerikanske bidraget til Cannes det året. Joan Didion sa hun gikk for å se The Wild Angels fordi: "det var noen nyheter på lerretet som jeg ikke fikk i New York Times. Jeg begynte å tro jeg så I noe av fremtiden."

New World Pictures

I 1970 etablerte Corman New World Pictures som ble et lite uavhengig  produksjonsnett og studio, som distribuerte de sværtt mange cult-filmer, som Women in Cages (1971), Death Race 2000 (1975), Rock 'n' Roll High School (1979), Galaxy of Terror (1981), Children of the Corn (1984), og en film med Joe Dante, Piranha (1978). Cormans distribusjonsnett bragte mange utenlandske filmer til det amerikanske publikum for første gang, inklusive filmer av Ingmar Bergman, François Truffaut, Federico Fellini og Akira Kurosawa. I løpet av en ti-års periode vant New World Pictures flere Oscar for beste utenlandske film enn alle andre studio tilsammen. Corman solgte tilslutt New World til en gruppe investorer i 1983 og dannet senere Concorde Pictures and New Horizons. Cormans ultimate film som han regisserte var Von Richthofen and Brown (1971). Corman hadde alltid ønsket å lave en film fra flymiljøet, siden han hadde gledet seg over modellfly som ung gutt. Han gikk så tilbake til enda en gang Frankenstein Unbound (1990). Tilsammen har Roger Corman produsert over 300 filmer og regissert mer enn 50.
I 2009 produserte og regisserte Corman sammen med regissør Joe Dante serien "Splatter" for Netflix. Protagonisten i filmen er portrettert av Corey Feldman, og historien omhandler rock-and-roll legenden Johnny Splatter. Han begynte også å lese kommentarene i reklamefilmen for Dantes fjernsynsserie  Trailers From Hell.

Filmer for kabelkanal

Corman produserte filmen Dinoshark i 2010 og Dinocroc vs. Supergator for en kabelkanal, Syfy cable television channel. Dinoshark hadde premiere 13. mars 2010. Sharktopus, en annen Sci Fi-produksjon hadde premiere i september 2010.

Personlig liv

I 1964 søkte Julie Halloran for en jobb hos  Corman.  Som Corman har sagt  "I hired another girl and asked Julie for a date."  Etter mer enn seks års forelskelse, ble de gift i 1970. De bosatte seg i Sør-California og fikk fire barn.

Filmografi

IMDB krediterer Corman med 55 regisserte filmer og om lag 385 produserte filmer fra 1954 til 2008, også mange han ikke er kreditert for (samsvarer med hans rolle som leder av sitt eget produksjonsselskap, New World Pictures fra 1970 til 1983). Corman har også fått betydelig kreditt som manusforfatter og skuespiller.

Cult Klassikere

I 2010 startet Roger Corman Shout! Factory for å utgi nye DVD og Blu-ray utgaver Corman produksjoner under varemerket Roger Corman's Cult Classics. Utgivelsene er konsentrert om filmer  fra 70- og 80-tallet som han produserte gjennom New World, heller en de han regisserte. Disse utgivelsene omfatter bl.a. Rock 'n' Roll High School, Death Race 2000, Galaxy of Terror, Forbidden World og Piranha, men ytterlige titler følger.